דירק אושמן

דירק אושמן (בגרמנית: Dirk Oschmann; נולד ב-18 בנובמבר 1967) הוא חוקר תרבות גרמניה, חוקר ספרות ופובליציסט. מאז 2011 הוא מכהן כפרופסור לספרות גרמנית חדשה באוניברסיטת לייפציג. הוא זכה להכרה ציבורית רחבה ב-2023 עם פרסום ספרו "המזרח - המצאה מערב-גרמנית" העוסק במזרח גרמניה מאז 1990.

 ביוגרפיה 
דירק אושמן, יליד גותה, גדל בגרמניה המזרחית בזמן שלטון הקומוניזם (DDR) במשפחת פועליםאניה רייך, ויבקה הולרסן, "עיתונאים מערביים חושבים שביורן הקה הוא פשיסט מתורינגיה", באתר ה"ברלינר צייטונג", 17 במרץ 2023. תאריך גישה: 18 במרץ 2023. בגותה שבמחוז ארפורט, שם סיים את לימודיו בתיכון ארנולדי. אביו עבד בתחום עיבוד המתכות ואמו הייתה מובטלת לתקופה לאחר האיחוד הגרמני.דירק אושמן – מדוע "המזרח" אינו נלקח ברצינות על ידי "המערב"?, באתר Spotify, 5 ביולי 2023. תאריך גישה: 25 ביולי 2023.

בין השנים 1986 ל-1992 למד גרמניסטיקה, אנגליסטיקה ואמריקניסטיקה באוניברסיטת פרידריך שילר ביינה. בשנת 1992/1993 למד במסגרת מלגת פולברייט באוניברסיטת מדינת ניו יורק בבאפלו. לאחר מכן שירת בשירות אזרחי. ב-1998 השלים את הדוקטורט שלו בנושא עזיבה מהפנימיות: יצירתו הספרותית של זיגפריד קראקאוור באוניברסיטת יינה, וזכה בפרס הדוקטורט של האוניברסיטה. העבודה פורסמה ב-1999.עמוד הפרופסורה של דירק אושמן, באתר אוניברסיטת לייפציג. תאריך גישה: 29 במאי 2024.

בין השנים 1998 ל-2005 שימש כעוזר מחקר באוניברסיטת יינה. ב-2001/2002 קיבל מלגת פיאודור-לינן של קרן אלכסנדר פון הומבולדט וביצע מחקר באוניברסיטת ויסקונסין–מדיסון. את ההביליטציה השלים ב-2006 עם עבודה בנושא שירה נעה: תאוריית השפה והפואטיקה אצל לסינג, שילר וקלאיסט. בין 2005 ל-2011 כיהן כפרופסור חבר באוניברסיטת יינה. הוא גם הרצה כפרופסור אורח באוניברסיטאות שונות, כולל אוניברסיטת קליפורניה בדייוויס, אוניברסיטת קנט, אוניברסיטת נוטרדאם ואוניברסיטת בראון.

מאז 2011, הוא מכהן כפרופסור לספרות גרמנית חדשה באוניברסיטת לייפציג. אושמן היה החוקר הראשון ממזרח גרמניה שקיבל מינוי זה לאחר האיחוד.

אושמן מתגורר בלייפציג, נשוי ואב לשני ילדים.

 המזרח: המצאה מערב-גרמנית (2023) 

ספרו של אושמן המזרח: המצאה מערב-גרמנית, שפורסם בפברואר 2023 בהוצאת אולשטיין, מבוסס על הרצאה שפרסם בפרנקפורטר אלגמיינה צייטונג.דירק אושמן: כיצד המערב ממציא את המזרח, באתר FAZ, 4 בפברואר 2022. תאריך גישה: 29 באפריל 2023. הספר הפך לרב-מכר בגרמניה, ותפס את המקום הראשון ברשימת רבי-המכר של שפיגל בקטגוריית ספרי עיון.רשימת רבי-המכר לספרי עיון, באתר Spiegel, 7 במאי 2023. תאריך גישה: 7 במאי 2023. הספר עורר דיון ציבורי נרחב על זהות המזרח הגרמנית.

 פרסומים 
 עזיבה מהפנימיות: על יצירתו הספרותית של זיגפריד קראקאוור. היידלברג, 1999.
 שירה נעה: תאוריית השפה והפואטיקה אצל לסינג, שילר וקלאיסט. מינכן, 2007.
 פרידריך שילר. קלן/ויימאר/וינה, 2009.
 חופש וזרות: הרומנים של קפקא. בזל, 2021.
 המזרח: המצאה מערב-גרמנית. ברלין, 2023.

 בתור עורך 
 ספרות ועולם החיים. עורך שותף עם אלכסנדר לק. קלן/ויימאר/וינה, 2012.
 גוסטב פרייטג (1816–1895): ספרותן – פובליציסט – היסטוריון. קלן/ויימאר/וינה, 2016.
 חולפות המודרניות: הזמנים המיוחדים של הארעי במאה ה-19 הארוכה. הנובר, 2017.
 מושגי הזמן של שילר. הנובר, 2018.

 קישורים חיצוניים 

 עמוד אישי במכון לגרמניסטיקה של אוניברסיטת לייפציג
 ראיון עם דירק אושמן בתוכנית "Zwischentöne" של Deutschlandfunk: "לא המזרח מפלג את גרמניה, אלא המערב".

 הערות שוליים 

קטגוריה:חוקרי ספרות
קטגוריה:פובליציסטים גרמנים
קטגוריה:בוגרי אוניברסיטת פרידריך שילר בינה
קטגוריה:סגל אוניברסיטת לייפציג
קטגוריה:גרמנים שנולדו ב-1967